Pulis Porjek, Gorjek vo.... ?
 SON'VARACHIM SUNGTTAM:
Pulis Porjek, Gorjek vo.... ?
 Gõyant, pulisanchea monisponna bhailea kortub-kornneancher nodor marlear, Devan apli podvi hanchea hatant diloli zalear te kitem-kat korit hacho nem' naslo mhunn thavem zata. Karonn, Deva fattlean konna-i lagim podvi ani sot'tea asa zalear, ti aplea kodde asa mhunn tim goir-somzotat. Fokot goir-somoz korun tim ogim ravonant. Ti apli vankddi somzonni vevharant haddunk soeg melltat tednam, tim monisponna bhaile ritin vagtat.
 Pulisamni aple podvecho ani sot'techo goir-vapor keloleo sabar deki amchea dolleam mukhar asat. Halinchich jivi-jiti ghoddnni mhonnlear, famad Cypriano prokoronn. Hem prokoronn gazta-gazta, atam Divcholeche eke 29 vorsam pirayeche ostorek forforit zhoroyt-oddit vheloleachi ani fonttamni marloleachi ek khobor jahir zalea. Geeta Pednekar oxem tichem nanv. Dadlo vo ostori pulis zaum, Hea xivay, anik-ui tanchim khubxim, monisponnak sobonant toslim kortubam panttea ponda dhampun asat oso sumar kaddum yeta. Devan mon'xak rochlo, punn teach mon'xak marpa-dhoddaupacho, moddpacho ani jito-jivo marpacho pulisank konnem podvi ani odhikar dilo kai, oso khubxe pavtti monant proxn upzota.
 Gõyant 'pulis' utrak pulisacho khoro orth soddun her soglle toreche orth asat. Gõyant pulis mhonnlear kumparponnacho khell, bhroxttachari, apto gheupi, tonddak polleun kamam korpi, onitik dolle dhampun ogich ravpi, chor konn te zanna zaun-ui nennarponnachim dhongam korun chorank sodunk bhonvpi, amdar-montreanche dhomkek bhiyeun aple nem'-kaide visorpi ani te koxe-i bagovpi, guneanv asum nasum mon'xank zon'varam poros paxtt lekhpi ani vagoupi, monisponnachea soimacho fator zaun sangati mon'xak moddpi-marpi ani tacho jiv legit kaddpi, oso orth dolleam mukhar ubo zata.
 Mhoji ek ixttin asa. Dhorman hindu. Lognache pirayer pavlea. Fattim tika, benkint nokri korpi konn ekleachi soirik aili. Punn tinnem ti soirik fuddem vochun zullonk diunk na. Hanvem karonn vicharlem zalear, tinnem mhaka kitem sangchem?
 "Benkint nokri korpi ani pulisachi nokri korpi hankam soddun, mhaka mhozo poti-dev mhunn dusro konn-ui upkarta mhaka! " Tinnem sanglem.
 Aiz Gõyant, nagrikam sovem pulis-lok apli zababdari visorleant oxench mhonnchem poddta. Aiz tim porjek apli seva diunche bodlek tankam dhodd-foddaytat, kaido ubarun dovorpachi seva korche bodlek tim kaido porjecher thaptat. Kaide khuim nagrikamni mogan pallpache astat, punn Gõyche pulis porjek bhirant dakoun te kaide kudd'ddeponnim pallunk laytat.
 Gõychea pulisanchea noitik sobhavachi-i porjek khobor asa. Pinzloleant pãym ghalpacho tancho sobhav polleun onitik sampoddlolo monis, ani kherit bhaxen ostori tankam patiyena. Ghovan marlear ani pavsan bhizoylear konnak sangum mhonntat te porim ti apnnacher zaloli onit ogeponnim sonsta. Aplea aplech bhitor jirun veta.
 Hem sogllem niyallit zalear, pulisankuch svota apli zababdari somzunk na mhunn thavem zata. Porjechi seva koxi korop, tankam koxe kaidean faideache zavop hachi poili tankanch khobor na. Dekunuch tim, apunn kaideache dev zalolea porim apnnak zai tednam kaideachim fintam laytat, ani naka tednam tim aplea kornneamni tunttoun uddoytat. Hem koslem pulisponn, orth-mol ani dom' naslolem?
 Zoddiche, podveche ani motlobponnache nodrentlean konn-ui pulis zaunk fuddem sorta tacho xevott osoch zata. Hea vevsayant to apleach khottea kornneamni khotavlolo asta. Aplo sobhav dakoyta. Apunn monan-kallzan konn ani kitem tem-ui dakoun mekllo zata. Porjeche nodrentlean khala poddta.
 Mhonnche, aiz pulisanchim tim monisponna bhailim kortubam, lhan-vhoddank, soglleank khobor asa. Khorem mhonnlear, mon'xan khuim mon'xak vitteunk zaina. Punn Gõychea pulisank ani tanchea kornneank aiz sogottuch vitteleant. Tanchim karosthanam soglleankuch khobor asat. Dekunuch, aiz Gõychea pulisamvelo Gõykarancho visvasuch uddon gelolo chanttie-pavlak dista. Pulisanchea probhavikponnachi kharsann bigoddlea dekun, aiz nagrik kaido aplea hatant ghetana disunk lagla. Porza nit magunk rostear denvloli dista.
 Posted by Goa-World. COM at 3:44 AM No comments:
SON'VARACHIM SUNGTTAM:
Hanv aikunkuch poddlom, ani khub vell ogich urlom.
 "Dr. Jack Sequeira Puroskar ami sthaplole asat, ani fattlim char vorsam ami te ditanv. Zalear, dusrea konnachean-ui tea nanvan anik koxe Puroskar sthapum ani dium yetat? " Mhaka Puroskar favo zala mhunn khobram-potrancher vachlea uprant konn eklean mhaka fon kelo.
 "Ekach mon'xachea nanvan konnem-i, kitle-i Puroskar sthaple ani dile mhunn kitem zata? " Hanv.
 "Toxem zaunkuch zaina. Ami sthaplea mhonntoch, tea nanvan anik konnacheanuch dusre Puroskar sthapunk zainant. " Dr. Jack Sequeira aplem khasgi bens zalolae porim to atm-visvasan uloylo.
 "Tum Mumboi, Bengllur, Mongllur pavla? Him veg-vegllim rajyam khorim, punn hea sogllea rajyamni 'M G Road' hem nanv common asa. Tea bhair, tench nanv Gõyche Rajdanintlea eka rosteak-ui asa. " Tachea monacher uzvadd ghalpachea hetun uloylom.
 "Are baba, M G mhonnlear Mahatama Gandhi. To ak'khea desacho bapui. Tachem nanv Bharotantlea khuinchea-i ani kitlea-i rosteank ghalem ani vaporlem mhunn kainch zaina. Punn ami jea nanvan Puroskar suru kelole, tea nanvan anik ek Puroskar anik konnachean-ui koso sthapum yeta? " To aplo hott soddunk toyaruch naslo.
 "Mhaka ek gozal sang. Dr. Jack Sequeira konn mhunn ami mandtanv? " Taka dharer dhorpache nodrentlean hanvem taka vichar kelo.
 He proxnak mhonnlem to koso-kat zap dita ti polleum-ia oxem mhonntam thoinch asam, hannem fonuch bond kelo!
 "Hello! Porbim tuka! Tuka Puroskar mell'la mhunn kaluch vachlam. " Gulfant nokri korpi mhojea ixttacho to fon aslo. "Khorem mhonnlear, tuka Puroskar mellpachi gorozuch asli. Chol, xekim to mell'lo. " Pordesantlean to fuddem uloylo.
 "Hoi mell'lo! Punn na mell'lo mhunn kitem addkollpachem ani bigoddpachem aslem? " Hanv.
 "Puroskar mell'learuch mon'xak mhotv yeta.... Ani na zalear mon'xak mhotvuch na tor? " Tachem chintop mhaka chukichemxem disunk laglem.
 "Sahit'ya Akademicho Puroskar mellta tednam, mon'xak somazache nodrentlean kitlem mol ani mhotv mellta tem tum visrolo? " Tannem aplea logic naslolea chintpachem ani ulovpachem mhotv mhaka zanniv korpacho proyotn kelo.
 "Polle, Puroskar te Puroskar.... Romivaleank legit te koxe-i mell'le ani ghetle mhunn tantum kitem asa? " Ixttan porot-ui mhojea talleant hat ghalpacho proyotn kelo.
 Mhoji hi zap aikun tannem ulovpacho vixoyuch bodol'lo.
 Hanv aikunkuch poddlom, ani khub vell ogich urlom.
 "Dr. Jack Sequeira Puroskar ami sthaplole asat, ani fattlim char vorsam ami te ditanv. Zalear, dusrea konnachean-ui tea nanvan anik koxe Puroskar sthapum ani dium yetat? " Mhaka Puroskar favo zala mhunn khobram-potrancher vachlea uprant konn eklean mhaka fon kelo.
 "Ekach mon'xachea nanvan konnem-i, kitle-i Puroskar sthaple ani dile mhunn kitem zata? " Hanv.
 "Toxem zaunkuch zaina. Ami sthaplea mhonntoch, tea nanvan anik konnacheanuch dusre Puroskar sthapunk zainant. " Dr. Jack Sequeira aplem khasgi bens zalolae porim to atm-visvasan uloylo.
 "Tum Mumboi, Bengllur, Mongllur pavla? Him veg-vegllim rajyam khorim, punn hea sogllea rajyamni 'M G Road' hem nanv common asa. Tea bhair, tench nanv Gõyche Rajdanintlea eka rosteak-ui asa. " Tachea monacher uzvadd ghalpachea hetun uloylom.
 "Are baba, M G mhonnlear Mahatama Gandhi. To ak'khea desacho bapui. Tachem nanv Bharotantlea khuinchea-i ani kitlea-i rosteank ghalem ani vaporlem mhunn kainch zaina. Punn ami jea nanvan Puroskar suru kelole, tea nanvan anik ek Puroskar anik konnachean-ui koso sthapum yeta? " To aplo hott soddunk toyaruch naslo.
 "Mhaka ek gozal sang. Dr. Jack Sequeira konn mhunn ami mandtanv? " Taka dharer dhorpache nodrentlean hanvem taka vichar kelo.
 He proxnak mhonnlem to koso-kat zap dita ti polleum-ia oxem mhonntam thoinch asam, hannem fonuch bond kelo!
 "Hello! Porbim tuka! Tuka Puroskar mell'la mhunn kaluch vachlam. " Gulfant nokri korpi mhojea ixttacho to fon aslo. "Khorem mhonnlear, tuka Puroskar mellpachi gorozuch asli. Chol, xekim to mell'lo. " Pordesantlean to fuddem uloylo.
 "Hoi mell'lo! Punn na mell'lo mhunn kitem addkollpachem ani bigoddpachem aslem? " Hanv.
 "Puroskar mell'learuch mon'xak mhotv yeta.... Ani na zalear mon'xak mhotvuch na tor? " Tachem chintop mhaka chukichemxem disunk laglem.
 "Sahit'ya Akademicho Puroskar mellta tednam, mon'xak somazache nodrentlean kitlem mol ani mhotv mellta tem tum visrolo? " Tannem aplea logic naslolea chintpachem ani ulovpachem mhotv mhaka zanniv korpacho proyotn kelo.
 "Polle, Puroskar te Puroskar.... Romivaleank legit te koxe-i mell'le ani ghetle mhunn tantum kitem asa? " Ixttan porot-ui mhojea talleant hat ghalpacho proyotn kelo.
 Mhoji hi zap aikun tannem ulovpacho vixoyuch bodol'lo.
 Posted by Goa-World. COM at 8:56 PM No comments:
AMCHEO AVDDI, AMCHO FUDDAR .... .
 SON'VARACHIM SUNGTTAM:
AMCHEO AVDDI, AMCHO FUDDAR .... .
 Laginche ixttinin mhoje tea disa mhaka mhonnlem.
 "To graduate mugo, khuimsor-ui, koslem-i kam' melltolem taka. " Hanv.
 "Toxim taka koslim-i kamam avddonant. " Ixttinin mogiacheo avddi sangunk suru kelem.
 Aplea-i fuddarachea huskeachi il'li hollod ghalun ixttinin mhaka zap dili.
 "Mhaka ek gozal sang.... Tacheo avddi (hobbies) kitem teo tuka khobor asat? " Mhonnlem, ekamekak him kitlim porian vollkotat tem-ui kollun yetolem.
 " Tacheo avdddi.... . mhonnlear hobbies nhoi? To ek boro chitrakar....
 Tinnem mhaka ixttinponnachea natean sanglem.
 "Mhonnche? " Tinnem ordem ojapun, ani ordem sanddlolea vori zaun vicharlem.
 Hanvem spoxtt korun sanglem.
 "Punn tantuntlean fuddar kitlo sugur asum yeta? " Tinnem huskeabhorit mukhamollan vicharlem.
 Mhojem hem sangnnem aikun, sokallchea aste-aste udetea suria porim tachea mukhamollar hanso udeunk laglo.
 Khubxe pavtti, avddincho (hobbies) vapor mon'xan eksuro asta tednam korpacho asta oxi sabar zonnanchi somzonni asa. Thoddeank avddicho vapor korop mhonnlear vellacho ibadd korop oxem dista.
 Punn hea avddintlean mon'xachean aple zoddi udexim aplo fuddar korum yeta hem bhou thoddeank khobor asa ani pottlam.
 Toxem polleunk gelear, aiz mon'xancheo avddi tankam monanchi thaka-i, anond ditat. Monis aplea avddincho upyog korta tednam hea avddi mon'xak kriaxil (active) dovortat, dukh-huske visronk mozot kortat ani jivitantli zodday poisaytat. Itlench nhoi, avddi mon'xachea sobhavak-ui rup diunk mozot kortat. Jivitak orth ditat. Hea sogllea xivay, avddi mon'xak tacho dispott'to giras-ui zoddunk soeg ditat.
 Khubxe pavtti mon'xak avddi astat tea avddinchem mol svota tea mon'xankuch khobor asona.
 Aplea avddichea tankinchi tankam somzonni asona. Teo avddi tankam jivitant khuinchean khuim vhorunk xoktat hachi tankam zanniv na. Toxi ti zanniv korun gheupachi tankam itsa-i nasloli disun yeta.
 Khorem mhonnlear, xalla-iskolamni bhurgim xiktat tednam, he-ui gozali tankam xikovpeamni thokos gheun sangun tanchea monancher uzvadd ghalpachi goroz asa.
 Karonn, xalla-iskolamni xikpi sogllinch bhurgim voir pavtolim, ani voir pavlolea soglleach xikpeank bori borich nokri favo zatoli mhunn na.
 Zankam xikpantlean aplo fuddar korpacho na tanchean aple avddintlean tori korum yeta nhoi?
 Ek dis oso yevpachi xoketay asa... avddincho vapor korun dispott'to zoddpa xivay anik upay aschona.
 Posted by Goa-World. COM at 2:56 AM No comments:
SON'VARACHIM SUNGTTAM:
Ghorachea ghotterantlim ami panch zonn bhurgim. Mhojea fattlea teg bhoinnam fattlo bhav. To aiz kuddinuch nhoi, monan-ui vaddla. To lhanacho vhodd zatana, xezarchea, tachech pirayeche cheddvanchea nanvan ami tachim khub fokannam kori. "XXX tuji vokol bori dista.... ", "XXX kodde tum kazar zatai mum? Borim sangatan tumi iskolak veta-yetat..." oxea utramni taka challovop aslo. Ami jitle-i pavtti taka toxim kiddoytalim, tednam tannem mukhamoll bhouch gombhir korun, 'strict' oxea tallean " hanv kazar zauncho nam, pulis zatolom" oxem sangop aslem. Ani tachi hi zap aikun, ami hans... hans... hanstalim. Punn tachi ti tednachi zap kednam-i hanv niyallunk bostam tednam, te zapentlea 'pulis' utrant khubxem kitem asa, oso pottak lagun sat somdiram poltoddi aslolo mhozo bhav somzotalo hem mhaka somzunk laglem.
 Tachea motan 'Pulis' mhonnlear podvedar. Tache kodde konnacheanuch zobordosti korunk zaina. Taka konnacheanuch halounk ani harounk zaina. Taka konnacheanuch add ghalunk zaina. Taka konnacheanuch hat lavunk zaina. Dusrea utramni, pulis mhonnlear 'strict' pranni, xist samballpi. To dusreank attapona ani khottem-vankddem adarunk sodtelea konnacheanuch tache bhiranti add vochunk zaina.
 Hoi. Kal meren pulis mhonnlear surokxechi moladik khunna oxech nodrentlean sogott polletale. Ani aiz? Aiz pulisanchi ti vollokuch bodol'lea. Khorem mhonnlear svota pulisamnich ti bodol'lea. Gõyant halinchea kallar prosar madeomantlean jeo gozali ami vachtanv-aikotanv tantuntlean pulisamni aplo svabhiman koso-kat khuntteak lamboyla ani ghannak dovorla to amkam dolle ani kan bhorun polleunk-aikunk mellta. Somaza sovem asloli apli zababdari aiz pulis samkech visrun geloleachi zanniv zata. Je pulis surokxeche bagechi khunna asle, tich bag aiz apunn zavun sabar kaideam add konsolltana dista. Kaide moddpachea prokoronnant svota tanchech hat tambdde aslole disun yeta. Ani hea karonnank lagun, aiz porjecho pulisamvelo visvas, suknnim uddun jitlim pois pavtat, tache poros-ui pois uddla. Ani uddun gelolo ho visvas porot jikun ghevpak sumara bhair moskil asa.
 Unchlea tea sokoilea panvddea meren zuttier aslolea pulisank khorem mhonnlear chaltea mon'xa poros 'moral' ani 'ethical' mulianche nodrentlean goroz tache poros unchlea panvddear dovrunk zai asle. Apli zutti zababdaren ani probhavik ritin pallunk pulis odhikareank porjecho visvas ani man zai asta. Ho visvas ani man zoddunk, pulis lokak apnnem survatek ghetlolea soputantlean ani 'ethics'-antlean sumara bhaili vatt meklli asa. Punn aiz pulisanchea somajik jivitachem chitr polletoch, somazachi seva korunk apnnem ghetlolo soput payma ponda mostilolo disun yeta. Apnnem somzum nastana ghetlolea soputacho porinnam' ho, oxench mhonnchem poddta.
 Adlea kallar pulis lok porjechi khorea orthan seva korche khatir kallzantlean soput ghetale, ani promannikponnan vavrun porjecho visvas zoddtale. Apleachem pod vaddche khatir, vo konnachi-i xabaski zoddche nodrentlean tannim aplem kam' korunk na. Tim podam ani xabaski tankam apo-ap favo zaleant....
 Osleach, promannik pulisanchi aiz amkam khori goroz asa!
 Posted by Goa-World. COM at 11:45 PM No comments:
SON'VARACHIM SUNGTTAM:
Kal sokallchi gozal. Moddganvchean Porvore poinn kortalom. Mhojech motor-saikolin. Mhoje sodanche gotin (speed) vetanam, mhojea fattlean yevpi dusre eke motor-saikolin mhaka fattim ghalo. To boroch mukhar pavlo tednam, taka Devuch pavlo mhonnonk zai! Fuddlean yevpi ttrok sumara bhailea nettan yetalo, tachea to ghansak sampoddpacho! Monant mhonnlem, ttrok cholovpeache besarmayek lagun, 1 tem 7 Janer, 2011 cholpi 22vea Rosto Surokxa Satolleant sonvsarantlo anik ek jiv unno zavpacho vattovlo!
 Aiz Gõychea rosteancher mottor-gaddio cholovpi khubxeank, aplea vangdda dusreanchea-i jivachi porva na mhunn dista. Ek pavtt tannim mottoram cholovpacho tabo ghetoch, puray sonvsarachim sutram aplea hatant aslolea vori te vagtat, ani sogllo sonvsar apleach hatant aslolea porim te gaddio choloytat. Fattim-fuddem porinnamancho vichar korinastana, apnnak zai toxe, rosten, yeradariche nem' khuntteak lavun, ekdom' bhann soddun te mottoram dhanvddaytat. Oxe poristhitint khubxe pavtti te lok aplo, ani guneanv naslolea her-ui lokancho jiv luksonn kortat.
 Dor vorsa sorkar 'Rosto Surokxechem Satollem' jahir korta. Punn tem jahirponn fokot 'oronneantlo tallo' zalolem dista. Sorkaran rostea surokxechim toslim kitlim-i satollim ani vorsam jahir kelim mhunn rosteancher kitem oxich surokxa ani xist yeta?
 Amchea Gõyant 'MARG' nanvachi ek osorkari sonvstha-i asa. Gõychea rosteancher surokxa ani xist vosche khatir hi sonvstha vavurta oxem mhunn uloytana aikunk yeta. Punn aiz Gõychea rosteancher ugtea dolleamni yeradarichi bexist ani sumara bhaile obsoeg pollelear, 'MARG'-ui Gõychea rosteancher xist haddpant unni poddlea kai kitem oso monant dubav yeta.
 Amchea rosteancher vevosthit ritin xist yevche khatir kaim zageancher yeradariche pulis ube aslole distat. Konn yeradariche kaide moddtat tankam talanv divnk. Anik khuim pavot zalear thoim 'Interceptor' gaddio ubeo korun porot yeradari pulis ube aslole distat! Ani itlem-i asun, Gõychea rosteancher xist yena ti pollevn vichitruch dista !
 Khuim kitem chukta? Kitem unnem poddta?
 Rosteancher xist haddpi odhikareamni ani osorkari sonvsthamni tem aplem karia mhunn mandun vavrak lagchem poddtolem. Hem karia chalik lavpachi tankam khori khuxi aschi poddtoli. Hem kam' omkeach satolleamni ani mhoineamni sompchem na. Tea khatir kitlo vell lagot hem-ui sangunk zaina. Rosteancher khori xist yeum porian tannim jiv golleak lavun vavurchem poddtolem. Kiteak....
 .... . rosteancher bexistin cholovpeank yeradariche nem' pallche mhunn khobor astana-i te pallche mhunn tankam kednach pottunk na. Ani zankam te zanna zaun-ui pottunk nant, tankam zagear haddpak khub vell... nhoi kall sortolo. Khub sosnnikayechem kam' tem. Eke ratin ani eke vatin faleam zaina mhonntat toslem!
 Posted by Goa-World. COM at 10:52 PM No comments:
'Readymade' Novem Voros?
 SON'VARACHIM SUNGTTAM:
'Readymade' Novem Voros?
 Aiz Janerachi Poili tarik. 2011 Vorsacho Poilo ani Novo dis. Amchea jivitant aichean anik eka Novea Vorsak survat zalea mhunn ami mandtanv. Novem Voros mhonnina fuddem amchea monant bore-borech vichar ghollpak lagtat. Sogllem borem-borench amchea monant ghunvta. Novem Voros mhonntoch amchea monant tea disa novim chintnam-vichar xizpak lagtat. Khorem mhonnlear, amich te borea monan ghollytanv. Tea khatir ami novem-novem ulovnk suru kortanv. Hea disak, amchem bhailem rup legit ami novem kortanv. Ani tednam amkam, nigtench karkhanneantlean toyar zavn ailolea dhovea, koslench khot naslolea dhoveach lugtta porim amchem jivit dhovem ful'l koxem dista. Ani heach borea-dhovea monan, upatt umedin sabar nichev korpak toyar zatanv. Ekdom' bori gozal mhonnchi poddta!
 "2011 Novem Voros amchea jivitant kitem borem ghevn yevpachem asa oxem tuka dista? " Iskolant porikxa lagim pavtoch, porikxek khuincho proxn yetolo kai mhunn ekameka lagim vicharun xikpi parkunk bhonvtat toxim, kal eka vollkichean gozali kortana mhaka vicharlem. Kaim proxnank khuim zapo asat oxeo distat, punn khoreponnim teo asonant. Hich got mhaka tachea tea proxna vixim disli. Ani rati khattir nhidun astana, tachea tea proxnan mhaka oddit-oddit chintnanchea somdirant vhelo.
 Toxem pollevnk gelear, khuinchench Novem Voros amkam 'readymade' oxe ritin kitench borem ghevn yena. Novea Vorsak kivam her dobajeank ami 'readymade' khubxem kitem ghetanv toxem Novea Vorsant 'readymade' oxem kainch guntun vo manddun dovorlelem asona. Dor Novea Vorsant jem kitem ami boreponn anvddetanv tem amche bhitor toyar korchem asta, ani uprant tem kortubanchea rupan bhair kaddchem asta. Amchem jivit jiyetana ami tor khinna khinnak borem yevjilem, borem anvddelem ani tem tea rupan bhair kaddlem zalear, "Novem Voros amchea jivitant kitem borem ghevn yevpachem asa" hachi ami, ghora bosun nustekar koslem nustem ghevn yetolo kai mhonnit vatt pollet boschi poddta tosli goroz upraspachi na.
 Ji zat uloyta ti khuim monis zat,, ani ji uloyna ti mon'zat. Mon'xa ani mon'zati modli ontor hich oxem mhonntana ami sabar pavtti vachlam ani aikolam. Khorea bhangarachi porikxa korunk xettik tem kosak lavchi goroz poddta toxi, he gozalichem khoreponn zanna zavnk amkam tokli foddpachi goroz na. Mon'xak mon'zati poros vegllo rochla zalear, dubav nastana borem kitem, ani vankddem kitem hachi taka zannvay asa hem sot ami mandun ghetanv. Zalear, borem vo vaitt ghoddta taka zababdar mon'zat nhoi, monisuch asa hem konn-ui dolle dhampun sangtolo. Dusrea orthan, Novem Voros voros-uibhor novem korunk, boreponnachem korunk tachim sutram-yontram mon'xacheach hatant asat oxem mhonnchem poddta. Zoso monis aplo sonvsar choloytolo toso to choltolo, zoso to ghoddoytolo to toso to ghoddtolo. Pettoylole vatik legit palonk karonn asta. Toxi khuinchich gozal apo-ap cholona vo ghoddona. Dor ek gozal ghoddpa fattlean karonn asta. Ani hech nodrentlean Novem Voros legit boreponnachem zavpa fattlean karonn asta. Monisuch tache fattlem tem karonn mhonnpak kosloch porvanno vo lisens kaddchem poddona.
 Dor eka mon'xachea monant jem xiztolem tench to uloytolo, ani fuddem vochun kortolo. Tachea chintnam ani kornneam pormannem tachem puray voros borem vo vaitt tem toch ghoddoytolo. Novea Vorsa disa, Russientle nagrik zoxe 'Father Frost'-achi vatt tellun ravtat, toxem aplea hatant aslolem Novem Voros koslem boreponn ghevn yetolem tem dolleant tel ghalun pollet ravpachi taka matui goroz poddchi na. Karonn tea vorsacho porzollit fuddar tachea hatant asa! Tea vorsak ani kallak rup divpi toch dhoni asta!
 Sogtteanchea mona-kallazamni orthabhorit ani folladik Novea Vorsache anvdde nixeunk anvddetam. Novea Vorsachim porbim!
 Posted by Goa-World. COM at 6:05 AM No comments:
Subscribe to: Posts (Atom)
- ▼ 2015 (7)
- ► 2013 (42)
- ► 2012 (16)
- ► 2011 (20)
- ► 2010 (21)
- ► 2009 (26)
- A big e-welcome to you. Tumcam Maie-mogacho ieukar. Enjoy Life - This is not a rehearsal! Konkani uloi, boroi, vach ani samball - sodankal. Hich Goenchi osmitai ani amchem khalxelponn. Goenchi amchi Konkani bhas! Ekvottachem saddon Goenkaranchem. This is Gaspar Almeida from Parra, Bardez, Goa, based in Kuwait and am connected with the www. goa-world. com website created by Ulysses Menezes, and as Moderator of the famous first of its kind Gulf-Goans e-Newsletter (since 1994) and The Goan Forum and several Goan and Indian associations and forums and e-forums in Goa, India, Kuwait, The Middle East and worldwide. 